Document ID: 32000R2461

Κανονισμός (ΕΚ) αριθ. 2461/2000 της Επιτροπής
της 8ης Νοεμβρίου 2000
για τροποποίηση του κανονισμού (ΕΚ) αριθ. 2138/97 για την οριοθέτηση των ομοιογενών ζωνών παραγωγής ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 2702/1999(2),
τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου(3), όπως αυτός τροποποιήθηκε τελευταία από τον κανονισμό (ΕΚ) αριθ. 1639/98(4), και ιδίως το άρθρο 19,
Εκτιμώντας τα ακόλουθα:
(1) Το άρθρο 18 του κανονισμού (ΕΟΚ) αριθ. 2261/84 προβλέπει ότι οι αποδόσεις σε ελιές και σε ελαιόλαδο πρέπει να καθορίζονται για κάθε ομοιογενή ζώνη παραγωγής επί τη βάσει στοιχείων που παρουσιάζουν τα κράτη μέλη παραγωγής.
(2) Η οριοθέτηση των ζωνών παραγωγής εμφαίνεται στο παράρτημα του κανονισμού (ΕΚ) αριθ. 2138/97 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 2224/2000(6). Για λόγους διοικητικούς και διαρθρωτικούς, για την περίοδο εμπορίας 1999/2000 είναι αναγκαίο να επέλθουν τροποποιήσεις στις ομοιογενείς ζώνες παραγωγής της Ελλάδος.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπήc διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το σημείο C του παραρτήματος του κανονισμού (ΕΚ) αριθ. 2138/97 τροποποιείται ως εξής:
στο νομό "Ηρακλείου":
- οι κοινότητες "Κασσάνων", "Νιπηδητού" και "Παναγιάς" διαγράφονται από τη ζώνη 3·
- οι κοινότητες "Αφρατίου", "Εμπάρου", "Καραβάδου", "Μάρθας", "Μηλιαράδου" και "Ξενιάκου" διαγράφονται από τη ζώνη 4·
- δημιουργείται νέα ζώνη, ονομαζόμενη ζώνη 10, η οποία περιλαμβάνει τις κοινότητες "Αφρατίου", "Εμπάρου", "Καραβάδου", "Κασσάνων", "Μάρθας", "Μηλιαράδου", "Νιπηδητού", "Ξενιάκου" και "Παναγιάς"·
- η κοινότητα "Προφήτη Ηλία" μετατίθεται από τη ζώνη 9 στη ζώνη 2.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσιμη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Νοεμβρίου 2000.

Labels: 18
17
6